CELEX: 32002R0359
Language: lt
Date: 2002-02-12 00:00:00
Title: 2002 m. vasario 12 d. Europos Parlamento ir Tarybos reglamentas (EB) Nr. 359/2002, iš dalies keičiantis Tarybos reglamentą (EB) Nr. 2223/96 dėl ESS 95 taikymo valstybių narių mokėjimams į PVM pagrįstus nuosavus išteklius nustatyti

Svarbus teisinis pranešimas

|

32002R0359

Oficialusis leidinys L 058 , 28/02/2002 p. 0001 - 0002

		Europos Parlamento ir tarybos Reglamentas (EB) Nr. 359/20022002 m. vasario 12 d.iš dalies keičiantis Tarybos reglamentą (EB) Nr. 2223/96 dėl ESS 95 taikymo valstybių narių mokėjimams į PVM pagrįstus nuosavus išteklius nustatytiEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 285 straipsnį,atsižvelgdami į Komisijos pasiūlymą [1],laikydamiesi Sutarties 251 straipsnyje nustatytos tvarkos [2],kadangi:(1) 1996 m. birželio 25 d. Tarybos reglamento (EB) Nr. 2223/96 dėl Europos nacionalinių ir regioninių sąskaitų sistemos Bendrijoje [3] 8 straipsnyje numatyta, jog Europos integruotų ekonominių sąskaitų sistema (ESS), antrasis leidimas, yra naudojama kaip Europos integruotų ekonominių sąskaitų sistema biudžeto ir nuosavų išteklių reikmėms, kaip apibrėžta Tarybos reglamente (EEB, Euratomas) Nr. 1552/89 [4], o Tarybos sprendimas 94/728/EB, Euratomas [5], lieka galioti.(2) ESS antrojo leidimo duomenys jau nėra tokie išsamūs, kokių reikėtų PVM pagrįstiems nuosaviems ištekliams nustatyti.(3) Tai neturi įtakos patvirtintai BNP nuosavų išteklių nustatymo tvarkai.(4) Nustatant valstybių narių biudžetų įnašus, rekomenduotina naudoti geriausius turimus statistinius duomenis.(5) Duomenų, pagrįstų nauja Europos integruotų ekonominių sąskaitų sistema (ESS 95), naudojimas PVM pagrįstiems nuosaviems ištekliams nustatyti neturi įtakos nuosavų išteklių lygiui ir jų pusiausvyrai tarp valstybių narių.(6) Vadovaujantis Tarybos sprendimo 89/382/EEB, Euratomas [6] 3 straipsniu, buvo konsultuotasi su Statistikos programų komitetu, įsteigtu šiuo sprendimu,PRIĖMĖ ŠĮ REGLAMENTĄ:1 straipsnisĮ Reglamento (EB) Nr. 2223/96 8 straipsnį įterpiama tokia dalis:"1a. Siekdamos nustatyti PVM pagrįstus nuosavus išteklius ir taikydamos išimtį 1 daliai, valstybės narės gali naudoti duomenis, pagrįstus nauja Europos integruotų ekonominių sąskaitų sistema (ESS 95), o Tarybos sprendimas 94/728/EB, Euratomas lieka galioti."2 straipsnisŠis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2002 m. vasario 12 d.Europos Parlamento varduPirmininkasP. CoxTarybos varduPirmininkasJ. Piqué I Camps[1] OL C 29 E, 2001 1 30, p. 266.[2] 2001 m. balandžio 3 d. Europos Parlamento nuomonė (dar nepaskelbta Oficialiajame leidinyje), 2001 m. liepos 16 d. Tarybos bendroji pozicija (OL C 307, 31 10 2001, p. 1) ir 2001 m. gruodžio 12 d. Europos Parlamento sprendimas (dar nepaskelbtas Oficialiajame leidinyje).[3] OL L 310, 1996 11 30 , p. 1. Reglamentas su paskutiniais pakeitimais, padarytais Komisijos reglamentu (EB) Nr. 995/2001 (OL L 139, 2001 5 23, p. 3).[4] OL L 155, 1989 6 7, p.1. Reglamentas, panaikintas ir pakeistas Reglamentu (EB, Euratomas) Nr. 1150/2000 (OL L 130, 2000 5 31, p. 1).[5] OL L 293, 1994 11 12, p. 9.[6] OL L 181, 1989 6 28, p. 47.--------------------------------------------------